सोलन. देश के डिजिटल इंडिया के सपने को पूरा करने के उद्देश्य से डाक विभाग सोलन मंडल में कोर सिस्टम इंटीग्रेशन (सीएसआई) सुविधा को शुरू कर दिया गया है. इस कोर सिस्टम के चालू होने के बाद देश के एक लाख 50 हजार डाकघर एक ही सिस्टम से जुड़कर कार्य करेंगे और इसकी मॉनीटरिंग दिल्ली के मुख्य डाकघर से होने लगेगी. डाकघर सोलन मंडल के अधीक्षक हेम शंकर ने बताया कि सोलन का मुख्य डाघकर प्रदेश का दूसरा डाकघर है, जहां पर कोर सिस्टम इंटीग्रेशन का शुभारंभ हुआ है. प्रदेश में सबसे पहले इस प्रणाली को ऊना में शुरू किया गया था.